DA Den Europæiske Unions Tidende C 163/86

Meddelelse fra Republikken Polens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2018/C 163/08)

OFFENTLIGT UDBUD AF UDVINDINGSRETTIGHEDER TIL PROSPEKTERING OG EFTERFORSKNING AF OLIE- OG NATURGASFOREKOMSTER SAMT UDVINDING AF OLIE OG NATURGAS I OMRÅDET »KOSZALIN — POLANÓW«

AFSNIT I: RETSGRUNDLAG

1. Artikel 49h, stk. 2, i loven om geologiske undersøgelser og minedrift (Dziennik Ustaw (Polens lovtidende) 2017, nr. 2126)

2. Kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171)

3. Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (EFT L 164 af 30.6.1994, s. 3; Særudgave på polsk: Kapitel 6, bind 2, s. 262).

AFSNIT II: UDBYDER

Navn: Ministerstwo Środowiska (Miljøministeriet)

Postadresse: ul. Wawelska 52/54, 00-922 Warszawa, POLEN

Tlf. +48 223692449, +48 223692447, Fax +48 223692460

Websted: www.mos.gov.pl

AFSNIT III: GENSTAND FOR PROCEDUREN

1) Typen af aktiviteter, på hvilke der gives koncession

Koncession på prospektering og efterforskning af olie- og naturgasforekomster samt udvinding af olie og naturgas i området »Koszalin — Polanów«, dele af koncessionsblok nr. 44, 45, 64, 65, 66, 85 og 86.

2) Området, hvor aktiviteterne gennemføres

Det område, som omfattes af denne udbudsprocedure, afgrænses af linjerne mellem punkterne med følgende koordinater i koordinatsystemet PL-1992:

Punkt X [PL-1992] Y [PL-1992] 1 715 670,703 310 109,449 2 700 643,559 334 294,553 3 693 802,912 355 613,415 4 683 626,151 367 870,254 5 683 970,000 355 934,000 6 679 751,100 355 587,900 7 674 341,904 364 585,499 8 675 685,502 326 742,492 9 687 105,186 314 298,735 10 703 434,000 314 956,000 11 703 794,000 310 744,000 12 708 568,000 304 275,000 13 714 115,842 304 001,240 til punkt 1 langs Østersøkysten

Overfladearealet for den lodrette projektion af det område, som omfattes af denne udbudsprocedure, er 1 198,69 km2.

Det område, som omfattes af denne udbudsprocedure, ligger i følgende

— kommuner: Białogard, Biesiekierz, Będzino, Świeszyno, Manowo, Grzmiąca

— byer og kommuner: Tychowo, Bobolice, Mielno, Sianów, Polanów, Biały Bór

— byer: Koszalin i provinsen Zachodniopormorskie

og i byerne og kommunerne Miastko og Kępice i provinsen Pomorskie.

Målet med det arbejde, der skal udføres i de Devone, Karbone og Permiske formationer, er at dokumentere og udvinde olie og naturgas i det område, der er beskrevet ovenfor.

3) Tidsfrist, som er på mindst 90 dage fra datoen for offentliggørelsen af denne meddelelse, og sted for indgivelse af bud

Bud skal indgives til miljøministeriets hovedkontor senest kl. 16.00 (CET/CEST) på den 91. dag efter datoen for offentliggørelse af denne meddelelse i Den Europæiske Unions Tidende.

4) Detaljerede budspecifikationer, herunder evalueringskriterierne for bud og angivelse af deres vægtning, som skal sikre, at betingelserne omhandlet i artikel 49k i loven om geologiske undersøgelser og minedrift af 9. juni 2011 overholdes

Bud kan indgives af enheder, for hvilke der er blevet udstedt en afgørelse, der bekræfter det positive udfald af en kvalifikationsprocedure, jf. artikel 49a, stk. 16, nr. 2, i loven om geologiske undersøgelser og minedrift, enten uafhængigt eller som operatør, hvis flere enheder indsender en fælles ansøgning om koncessionen.

De indgivne bud vurderes af budvurderingsudvalget på grundlag af følgende kriterier:

30 % — finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter såvel som udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 25 % — teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale 20 % — omfanget af og tidsplanen for det geologiske arbejde, herunder geologiske operationer, og den foreslåede minedrift 10 % — erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 10 % — den foreslåede teknologi, der benyttes til at gennemføre det geologiske arbejde, herunder geologiske operationer, eller minedriften ved hjælp af innovative elementer, som er udviklet til projektet 5 % — omfanget af og tidsplanen for den obligatoriske indsamling af de prøver, som er fremskaffet i løbet af geologiske operationer, herunder borekerner.

Hvis to eller flere bud opnår samme resultat efter budvurderingen på grundlag af de ovennævnte kriterier, anvendes størrelsen på det gebyr for fastsættelse af udvindingsrettigheder, som skal betales i løbet af prospekterings- og efterforskningsfasen, som et yderligere kriterium, der gør det muligt at træffe en endelig afgørelse blandt de pågældende bud.

5) Minimumsgrænsen for de geologiske oplysningers omfang

Koncessionsoplysninger Områdets navn: Koszalin — Polanów Beliggenhed: på land, koncessionsblok 44, 45, 64, 65, 66, 85 og 86 Forekomsternes art konventionelle olie- og gasforekomster Strukturelle niveauer — Ældre Palæozoikum (Kaledonisk) — Øvre Palæozoikum (Variscisk) — Perm-Mesozoikum Olie- og gassystemer I — olie- og gassystem knyttet til bjergartskomplekset af Ældre Palæozoikum (Ordovisisk) og senere Palæozoikum (Devon, Karbon) samt til Permkomplekset (Rotliegend) II — Zechstein (primær dolomit) Kildebjergarter I — Ordovisiske lersten og slamsten, Øvre Devon mergel, Nedre Karbone lersten og slamsten II — formationer i primær dolomit Reservoirbjergarter I — Devone sandsten og karbonater, sandsten og Karbone sekundære kalksten, Permiske sandsten II — Permiske dolomitter Forsegling I — Zechstein-evaporitformationer, lerholdige bjergarter og slamsten i klynger mellem mulige formationer af Devone og Karbone reservoirbjergarter samt Nedre Palæozoiske lersten og slamsten i forkastningsområderne II — Zechstein-evaporitformationer Dæklagets tykkelse 1 600 -3 300 m Fælde I — Devon og Karbon — stratigrafisk og tektonisk Rotliegend — strukturel, tektonisk, litologisk II — primær dolomit — litologisk-facies, strukturel Fundne forekomster i nærområdet (NG — naturgas, OI — olie) Daszewo N gas (NG), opdaget i 1984, kumulativ produktion: 415 990 000 m3 gas (26 år). I 2015: produktion — 25 250 000 m3, reserver og ressourcer — 999 470 000 m3, industrielle ressourcer — 225 740 000 m3 Daszewo N olie (OI), opdaget i 1988, kumulativ produktion: 57 893 ton olie, 10 330 000 m3 tilknyttet gas (17 år). I 2015: produktion — ingen, reserver og ressourcer — 60 000 ton olie, 15 millioner m3 tilknyttet gas Daszewo (OI), opdaget i 1980, kumulativ produktion: 180 610 ton olie (21 år), 97 750 000 m3 gas (24 år). I 2015 (PMG Daszewo): produktion — 270 ton olie, gas — ingen, reserver og ressourcer — 5 020 ton olie, 27 720 000 m3 basisgas Białogard (NG), opdaget i 1982, kumulativ produktion: 595 660 000 m3 gas (32 år). I 2015: produktion — 14 130 000 m3 gas, reserver og ressourcer — 59 430 000 m3 gas (reserver og ressourcer er i færd med at blive optalt på ny) Tychowo (OI), opdaget i 1988, kumulativ produktion: 20 742 ton olie, 5 972 000 m3 gas (8 år). I 2015: produktion — ingen, reserver og ressourcer — 19 000 ton olie, 5 860 000 m3 gas. Den uafhængige drift er ophørt, da udløbet blev lukket efter en afprøvning af sugeevnen gav et negativt resultat. Afprøvningen blev udført, før pumpen blev sat i gang. Wierzchowo (NG), opdaget i 1971, kumulativ produktion: 514 020 000 m3 (42 år). I 2015: produktion — ingen, reserver og ressourcer — 10 780 000 m3 gas, industrielle ressourcer — 10 690 000 m3 Gennemførte seismiske undersøgelser [område] (rettighedsindehaver) 1973 Koszalin-Bydgoszcz (staten) 1974 Regionale profiler [Polanów] (staten) 1974 Regionale profiler [Wierzchowo-Gózd] (staten) 1975 Resko-Czaplinek (staten) 1975-1977 Bialogard-Czluchów [Wierzchowo] (staten) 1976-1978 Szczecinek-Chojnice [Szczecinek-Czluchów] (staten) 1977-1979 Wysoka Kamieńska-Bialogard [Karlino] (staten) 1983-1986 Wysoka Kamieńska-Bialogard [Ustronie-Biesiekierz-Rosnowo] (staten) 1984 Wysoka Kamieńska-Bialogard [Dygowo-Białogard-Tychowo] (staten) 1985-1986 Koszalin-Polanów-Miastko [Grzybnica] (staten) 1987 Koszalin-Polanów-Miastko [Gozd] (staten) 1988-1989 Dybdegående seismiske undersøgelser [Drawsko] (staten) 1989 Dybdegående seismiske undersøgelser [Szczecinek-Miastko] (staten) 1990 Tychowo-Czechy [Tychowo-Czechy] (PGNiG S.A.) 1991-1992 Kłanino-Karsina-Żydowo (PGNiG S.A.) 1992 Tychowo-Czechy [Tychowo] (PGNiG S.A.) 1992 PANs program med dybdegående seismiske undersøgelser (staten) 1993 Świdwin-Białogard [Rąbino-Daszewo] (PGNiG S.A.) 1994 Dobrzyca-Parnowo [Dobrzyca] (PGNiG S.A.) 1995 Drzonowo-Wierzchowo (PGNiG S.A.) 1998 Rosnowo-Białogard (omarbejdning) (PGNiG S.A.) 2000 Pommern [Biały Bór] (Apache Poland Sp. z o.o.) 2011 Dargin 2D (staten) Referencebrønde (MD): Jamno IG 1 (2 801,5 m) Kłanino 1 (3 306,0 m) Kurowo 1 (3 089,7 m)

6) Dato for indledelse af aktiviteterne

De aktiviteter, som koncessionen dækker, indledes senest 14 dage fra datoen for den endelige afgørelse om tildeling af koncessionen.

7) Betingelser for tildeling af koncessionen, navnlig hvad angår mængden af, omfanget af og metoden for den sikkerhedsstillelse, der er omhandlet i artikel 49x, stk. 1, i loven om geologiske undersøgelser og minedrift samt, hvor det er berettiget, mængden af, omfanget af og metoden for den sikkerhedsstillelse, der er omhandlet i samme lovs artikel 49x, stk. 2

Den udvalgte tilbudsgiver er forpligtet til at stille sikkerhed mod manglende eller ufuldstændig overholdelse af betingelserne i koncessionen og for finansiering af afvikling af minedriften, hvis koncessionen udløber, trækkes tilbage eller bliver ugyldig. Sikkerheden skal stilles i perioden fra den dato, hvor koncessionen tildeles, til udgangen af prospekterings- og efterforskningsfasen. Sikkerhedsbeløbet er 100 000 PLN. Betalingsmåden og -datoen reguleres af artikel 49x, stk. 4-5, i loven om geologiske undersøgelser og minedrift.

8) Mindsteomfanget af det geologiske arbejde, herunder geologiske operationer, eller minedriften

Det minimale program for det foreslåede geologiske arbejde i prospekterings- og efterforskningsfasen omfatter:

1. fases varighed: 12 måneder omfang: fortolkning og analyse af geologiske arkivdata

2. fases varighed: 12 måneder omfang: geofysiske undersøgelser — seismiske undersøgelser i 2D (excitationslinje på 80 km) eller i 3D (excitationsområde på 100 km2)

3. fases varighed: 24 måneder omfang: boring af et enkelt borehul ned til en maksimal dybde på 3 500 m og med obligatorisk udkerning ved prospekteringsintervallerne

4. fases varighed: 12 måneder omfang: analyse af de indsamlede data

9) Koncessionsperioden

Koncessionsperioden er 10 år, herunder:

— en prospekterings- og efterforskningsfase af fem års varighed, som begynder på den dato, hvor koncessionen tildeles

— en udvindingsfase af fem års varighed, som begynder på den dato, hvor der opnås en investeringsbeslutning.

10) Specifikke betingelser for, hvordan aktiviteterne gennemføres, og hvordan den offentlige sikkerhed, den offentlige sundhed, miljøbeskyttelsen og den rationelle forvaltning af forekomsterne sikres

Gennemførelsen af koncessionens arbejdsprogram må ikke overtræde jordejernes rettigheder og ophæver ikke forpligtelsen til at overholde de yderligere krav, der er fastsat i lovgivningen, navnlig i loven om geologiske undersøgelser og minedrift og krav vedrørende rumlig planlægning, miljøbeskyttelse, landbrugsarealer og skove, natur, vand og affald.

11) Standardaftale om fastsættelse af udvindingsrettigheder

Standardaftalen er vedlagt som bilag til dette dokument.

12) Oplysninger vedrørende størrelsen på gebyret for fastsættelse af udvindingsrettigheder

Gebyret for fastsættelse af udvindingsrettigheder for området »Koszalin — Polanów« i den femårige grundperiode er som minimum 259 084,86 PLN (med bogstaver: to hundrede og nioghalvtreds tusind fireogfirs zloty og seksogfirs grosz) om året. Det årlige gebyr for fastsættelse af udvindingsrettigheder med henblik på prospektering og efterforskning af mineraler indekseres efter de gennemsnitlige årlige forbrugerprisindekser, som fastsættes kumulativt for perioden fra indgåelsen af nærværende aftale til året forud for gebyrets betalingsdato, som meddelt af formanden for det centrale statistikkontor i den polske statstidende (Monitor Polski) (artikel 49, stk. 3, nr. 12, i loven om geologiske undersøgelser og minedrift).

13) Oplysninger vedrørende krav til bud og dokumentation fra tilbudsgivere

1. Buddene skal oplyse: 1) tilbudsgiverens navn (firmabetegnelse) og hjemsted 2) genstanden for buddet sammen med en beskrivelse, der afgrænser det område, som koncessionen gælder, og som udvindingsrettighederne fastsættes for 3) den periode, som koncessionen skal gælde i, varigheden af prospekterings- og efterforskningsfasen og datoen for indledningen af aktiviteterne 4) formålet med, omfanget af og arten af det geologiske arbejde, herunder geologiske operationer, eller minedriften samt oplysninger om det arbejde, der skal gennemføres for at opnå det tilsigtede mål, og de teknologier, der skal anvendes 5) en tidsplan opdelt i år for det geologiske arbejde, herunder geologiske operationer, og dette arbejdes omfang 6) en tidsplan for og omfanget af den obligatoriske indsamling af de prøver, som fremskaffes i løbet af geologiske operationer, herunder borekerner, som omhandlet i artikel 82, stk. 2, nr. 2, i loven om geologiske undersøgelser og minedrift 7) tilbudsgiverens ejendomsrettigheder til fast ejendom (område), hvor de tilsigtede aktiviteter skal gennemføres, eller de rettigheder, som tilbudsgiveren ansøger om at få fastsat 8) en liste over de områder, der dækkes af naturbeskyttelsesordninger — dette krav vedrører ikke projekter, for hvilke der kræves en afgørelse om miljøbetingelser 9) metoden til at modvirke de tilsigtede aktiviteters skadelige påvirkning af miljøet 10) omfanget af de geologiske oplysninger, som tilbudsgiveren har til rådighed 11) erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 12) teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale 13) finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 14) den foreslåede teknologi til gennemførelse af det geologiske arbejde, herunder geologiske operationer, eller minedriften 15) det foreslåede gebyr for fastsættelse af udvindingsrettigheder, som ikke er lavere end beløbet i den meddelelse, der indleder udbudsproceduren 16) den foreslåede form for sikkerhedsstillelse, som omhandlet i artikel 49x, stk. 4, i loven om geologiske undersøgelser og minedrift 17) hvis flere enheder indgiver et fælles bud, skal følgende oplyses: a) navn (firmabetegnelse) og hjemsted på alle de tilbudsgivere, som i fællesskab indgiver buddet b) operatøren c) den i samarbejdsaftalens foreslåede opdeling i procent af omkostningerne ved det geologiske arbejde, herunder geologiske operationer.

2. Bud, som indgives i udbudsproceduren, skal leve op til de krav og betingelser, som er fastlagt i den meddelelse, der indleder udbudsproceduren.

3. Følgende dokumenter skal vedlægges buddene: 1) dokumentation for eksistensen af de omstændigheder, der beskrives i buddet, navnlig uddrag fra de relevante registre 2) dokumentation for, at der er blevet indbetalt depositum 3) et eksemplar af den afgørelse, der bekræfter det positive udfald af en kvalifikationsprocedure, jf. artikel 49a, stk. 17, i loven om geologiske undersøgelser og minedrift 4) grafiske bilag, som er udarbejdet i overensstemmelse med kravene om kort over miner og viser landets administrative grænser 5) skriftlige erklæringer om at stille tekniske ressourcer til rådighed for den enhed, som deltager i udbudsproceduren, hvis andre enheders tekniske ressourcer anvendes til gennemførelsen af koncessionen 6) to eksemplarer af projektmappen over geologiske operationer.

4. Tilbudsgivere kan på eget initiativ indgive yderligere oplysninger i deres bud eller vedlægge det yderligere dokumenter.

5. De dokumenter, som tilbudsgiverne indgiver, skal være originaler eller bekræftede kopier heraf, jf. den administrative retsplejelov. Dette krav finder ikke anvendelse på kopier af dokumenter, som skal vedlægges bud og er udarbejdet af den koncessionsgivende myndighed.

6. Dokumenter, som er forfattet på et fremmedsprog, skal indgives sammen med en oversættelse til polsk foretaget af en godkendt oversætter.

7. Bud skal indgives i en forseglet kuvert eller en forseglet pakke med angivelse af den tilbudsgivendes navn (firmanavn) og genstanden for udbudsproceduren.

8. Bud, som indgives efter udløbet af fristen for indgivelse af bud, returneres uåbnet til de budgivende.

14) Oplysninger vedrørende metoden til indbetaling af depositum, størrelsen på depositummet og betalingsdatoen

De tilbudsgivende er forpligtet til at indbetale et depositum på 1 000 PLN (med bogstaver: et tusind zloty), før fristen for indgivelse af bud udløber.

AFSNIT IV: ADMINISTRATIVE OPLYSNINGER

IV.1) Budvurderingsudvalget

Den koncessionsgivende myndighed udpeger et budvurderingsudvalg, som har til formål at gennemføre udbudsproceduren og udvælge det mest fordelagtige bud. Udvalgets opbygning og forretningsorden er fastlagt i kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171). Budvurderingsudvalget indgiver rapport om udbudsproceduren til godkendelse hos den koncessionsgivende myndighed. Rapporten er sammen med buddene og alle de dokumenter, der er knyttet til udbudsproceduren, tilgængelig for andre tilbudsgivende enheder.

IV.2) Yderligere forklaringer

Senest syv dage efter datoen for offentliggørelse af denne meddelelse kan interesserede enheder anmode den koncessionsgivende myndighed om at forklare de detaljerede budspecifikationer yderligere. Senest syv dage efter modtagelsen af anmodningen vil den koncessionsgivende myndighed offentliggøre sine forklaringer i Biuletyn Informacji Publicznej (den offentlige informationsbulletin) på siden for den pågældende myndigheds administrative underkontor.

IV.3) Yderligere oplysninger

Den polske geologiske tjeneste har samlet de fulde oplysninger om det område, der er omfattet af udbudsproceduren i en Pakiet danych geologicznych (geologisk datapakke), som kan anskaffes på miljøministeriets websted (www.mos.gov.pl) og fra

Departament Geologii i Koncesji Geologicznych (Departementet for geologi og geologiske koncessioner) Ministerstwo Środowiska (Miljøministeriet) ul. Wawelska 52/54 00-922 Warszawa Polen Tlf. +48 223692449 Fax +48 223692460